《寄答刘君东孝廉时新刻乃族祖子高职方集成》
明代·胡应麟

邂逅长安握别年，清源一望路三千。双龙豫野偏藏匣，片鹢浔阳未放船。

玄草阁深天寂寞，赤松亭古地葱芊。当筵朗润真如玉，为忆冰清梦寐悬。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。